cyanic-selkie/wikianc huggingface dataset:
बेसल नाभिक
पैलिडम
पैलिडम ग्लोबस पैलिडस ("पीला ग्लोब") नामक एक बड़ी संरचना होती है जोकि एक छोटे उदर तलीय विस्तार के साथ स्थित होती है, जिसे वेंट्रल पैलिडम कहा जाता है। ग्लोबस पैलिडस एकल तंत्रिका पदार्थ के रूप में प्रतीत होता है, लेकिन कार्यात्मक भिन्नता के चलते दो भागों में विभाजित किया जा सकता है, उन हिस्सों को आंतरिक (कभी कभी "मध्य") बाह्य (कभी कभी "पार्श्व") खंड कहा जाता है, एवं संक्षिप्त में जीपीआई और जीपीइ भी कहते हैं। दोनों खण्डों में मूलतः जीएबीएएर्गिक न्यूरॉन्स होते हैं, जो उनके लक्ष्य पर निरोधात्मक प्रभाव दिखाते हैं। उक्त दो खंड अलग-अलग तंत्रिका परिपथों में भाग लेते हैं। बाहरी खंड अथवा जीपीई को प्रमुख रूप से इनपुट प्राप्ति स्ट्रिएटम से होती है और वह सबथैलेमस नाभिक पर प्रक्षेपित होता है। आंतरिक खंड, या जीपीआई, को दो पथों के माध्यम सेस्ट्रिएटम द्वारा संकेत प्राप्त होते हैं, जिन्हें "प्रत्यक्ष" और "अप्रत्यक्ष" पथ कहा जाता है। पैलिडल न्यूरॉन्स एक "गैर निरोधात्मक" सिद्धांत का उपयोग कर कार्य करते हैं। उक्त न्यूरॉन्स इनपुट के अभाव में स्थिर उच्च दर से प्रक्षेपित होते हैं और स्ट्रिएटम द्वारा संकेत के चलते वे "ठहराव" की स्थिति में आ जाते हैं। चूँकि स्वयं पैलिडल न्यूरॉन्स का उनके लक्ष्यों पर निरोधात्मक प्रभाव है, पैलिडम को प्राप्त इनपुट का कुल प्रभाव पैलिडल कोशिका द्वारा लक्ष्यों पर प्रदर्शित नियंत्रित निरोध के रूप में दिखाई देता हैं।
सब्स्टेंशिया निग्रा
सब्स्टेंशिया निग्रा बेसल गैन्ग्लिया के एक मिसेनसिफेलिक ग्रे पदार्थ का भाग है जो एसएनआर (रेटिकुलाटा) और एसएनसी (कोम्पेक्टा) में विभाजित है। अक्सर एसएनआर जीपीआई के साथ सामंजस्य में काम करता है एवं एसएनआर - जीपीआई कॉम्पलेक्स, थैलेमस का निरोधी कार्य करता है। सब्स्टेंशिया निग्रा पार्स कोम्पेक्टा न्यूरो ट्रांसमीटर डोपामिन का निर्माण करता है जो कि स्ट्रिआटल पथ का संतुलन बनाने में काफी महत्वपूर्ण होता है। नीचे दिया गया परिपथ बेसल गैन्ग्लिया के अवयवों की भूमिका एवं परिपथ को समझाता है।
सबथैलेमिक नाभिक
सबथैलेमिक नाभिक, बेसल गैन्ग्लिया का एक डाइएन्सिफेलिक ग्रे पदार्थ है, एवं यह गैन्ग्लिया का एकमात्र हिस्सा है जो वास्तव में "उत्तेजक" ग्लुटामिक अम्ल ट्रांसमीटर बनाता है। सबथैलेमिक नाभिक (एसटीएन) की भूमिका एसएनआर-जीपीआई कॉम्पलेक्स को उत्तेजित करना है और साथ ही वह "अप्रत्यक्ष मार्ग" का एक हिस्सा भी होता है।
परिपथ के जोड़
बेसल गैन्ग्लिया के जटिल परिपथ को समझने के लिए, हमें सर्वप्रथम परिपथ के महत्वपूर्ण भागीदारों को जानना आवश्यक है। बेसल गैन्ग्लिया थैलेमस और कॉर्टेक्स के साथ सीधे संपर्क में होता है। इसीलिए, बेसल गैन्ग्लिया द्वारा निर्मित परिपथ में कॉर्टेक्स, थैलेमस और बेसल गैन्ग्लिया, बेसल गैन्ग्लिया द्वारा निर्मित तीन मुख्य भागीदार होते हैं।
प्रत्यक्ष परिपथ में कॉर्टेक्स द्वारा एक बार उत्तेजित होने पर, स्ट्रिआटम की कोशिकाएं निरोधी न्यूरॉन्स (जीएबीए (GABA) नामक न्यूरो ट्रांसमीटर निर्मित करती हैं) एसएनआर -जीपीआई कॉम्पलेक्स कोशिकाओं (एसएनआर एवं जीपीआई स्थान के संबंध में भिन्नता रखते हैं किन्तु एक जैसे कार्य संपादन के कारण उन्हें जटिल समझना सही है), पर प्रक्षेपित करती है। एसएनआर और जीपीआई, लगातार जीएबीए निर्मित करते हुए अन्सा लेंटिकुलारिस परिपथ द्वारा थैलेमस से संपर्क में रहते हुए उस पर निरोधात्मक प्रभाव क्रियान्वित करने हेतु प्रयत्नशील रहते हैं। एसएनआर -जीपीआई (जो खुद थैलेमस के निरोधी हैं) के निरोधात्मक प्रभाव (स्ट्रिआटल निरोधात्मक प्रभाव द्वारा) के चलते अंतिम निष्कर्ष स्वरुप थैलेमस पर निरोधात्मक प्रभाव का लोप होता है। यह दिलचस्प बात है कि थैलेमस खुद कॉर्टेक्स पर प्रक्षेपित हो लगातार कॉर्टेक्स को ग्लूटामेट द्वारा उत्तेजित करता है। इसीलिए, प्रत्यक्ष परिपथ के चलते थैलेमस को अनुमति प्राप्त होती है कि वह कॉर्टेक्स को उत्तेजित करे. उत्तेजित होने के बाद कॉर्टेक्स यह "उत्तेजना" सन्देश मोटर परिपथ को पार्श्व कोर्टिको स्पाइनल ट्रेक्ट के माध्यम से मांसपेशियों तक पहुँचाता है, जिसके फलस्वरूप अति गतिज व्यवहार (अर्थात गति में वृद्धि) नजर आता है। निम्न आरेख "प्रत्यक्ष" मार्ग दर्शाता है:
कॉर्टेक्स - (उत्तेजित करता है) -> स्ट्रिएटम - (रोकता है) -> "एसएनआर-जीपीआई" कॉम्पलेक्स - (रोकता है) -> थैलेमस - (उत्तेजित करता है) -> कॉर्टेक्स - (उत्तेजित करता है) -> मांसपेशियों, आदि -> (अति गतिज व्यवहार स्थिति)
विपरीत सिरे पर अप्रत्यक्ष परिपथ होता है जो कि स्ट्रिएटम के न्यूरॉन्स से ही आरम्भ होता है। स्ट्रिएटम में स्थित न्यूरॉन्स के समूह कॉर्टेक्स द्वारा प्रेरित होते ही अब निरोधी एक्संस ग्लोबस पैलिडस एक्सटर्ना कि कोशिकाओं (जीपीई) को निरोधी संकेत प्रसारित करते हैं। जीपीई सबथैलेमिक नाभिक को लगातार निरोधी प्रभाव दर्शाते हैं। निरोधक (जीपीई) द्वारा निरोधी प्रभाव (स्ट्रिएटम द्वारा) के चलते एसटीएन वास्तव में उत्तेजित हो जाते हैं। इसके फलस्वरूप एसटीएन भी तत्पर होकर कॉम्पलेक्स एसएनआर-जीपीआई को उत्तेजित करते हैं, जहां एसएनआर - जीपीआई कॉम्पलेक्स का मुख्य कार्य थैलेमस पर निरोधी प्रभाव डालना होता है। इसके फलस्वरूप अंततः थैलेमस का वास्तविक निरोध होकर थैलेमस द्वारा कॉर्टेक्स को उतेजित करने की क्रिया में कमी होना, होता है। इसके फलस्वरूप कॉर्टेक्स, पार्श्व कोर्टिको स्पाइनल ट्रेक्ट द्वारा मांसपेशियों को कम उत्तेजित कर, अति गतिज स्थिति अथवा गति में कमी, में सहयोग करता है। संक्षेप में, प्रत्यक्ष और अप्रत्यक्ष परिपथ कार्य संपादन में परस्पर विरोधी होते हैं।
कॉर्टेक्स - (उत्तेजित करता है) -> स्ट्रिएटम - (रोकता है) -> जीपीई - (रोकता है) -> एसटीएन - (उत्तेजित करता है) -> "एसएनआर-जीपीआई" कॉम्पलेक्स - (रोकता है) -> थैलेमस - (कम उत्तेजक है) -> कॉर्टेक्स - (कम उत्तेजक है) -> मांसपेशियों, आदि -> (अति गतिज स्थिति)
किन्तु, यदि प्रत्यक्ष परिपथ गति की सहायता करे और अप्रत्यक्ष परिपथ सहायता न करे, तो मानव शरीर में जन्मजात स्वैच्छिक गति को लेकर विरोधाभास रहता है। इस विरोधाभास का निदान सब्सटेंशिया निग्रा पार्स कॉम्पेक्टा (एसएनसी) के कार्यान्वयन द्वारा होता है जो डोपामीन का उत्पादन करते हैं। डोपामीन से बेसल गैन्ग्लिया में स्थित विशिष्ट ड़ी 1 रिसेप्टर्स उत्तेजित हो "प्रत्यक्ष" पथ को मदद करते हैं, जबकि बेसल गैन्ग्लिया में स्थित विशिष्ट ड़ी 2 रिसेप्टर्स पर डोपामीन से निरोधी प्रभाव उत्पन्न होता है एवं वास्तव में "अप्रत्यक्ष पथ" को मदद करता है। इस तरह शरीर, गति एवं उसकी अनुपस्थिति के बीच तारतम्य रख संतुलित स्थिति का निर्माण करता है। इस नाजुक तंत्र में संतुलन रहित स्थिति के चलते पार्किन्सन विकार जैसी व्याधियां उत्पन्न हो जाती हैं।
शब्दावली के विषय में टिप्पणी
बेसल गैन्ग्लिया और उसके अवयवों का नामकरण हमेशा समस्याग्रस्त रहा है। पूर्व के शरीर रचना शास्त्री स्थूल दर्शी शरीर संरचना को देखकर, किन्तु तंत्रिका रसायन शास्त्र के कोशिकीय निर्माण से अनजान होने के नाते, उन्होंने ऐसे अवयवों को संचित किया जो अब माना जाने लगा है कि भिन्न- भिन्न कार्यों को अंजाम देते हैं, (जैसे कि ग्लोबस पैलिडस के आतंरिक और बाह्य भाग) और इस तरह उन्होंने अवयवों को विभिन्न नाम दिए जो अब समझा जाता है कि कार्यात्मक दृष्टी से, उसी संरचना के हिस्से हैं (जैसे कॉडेट नाभिक और पुटामेन).
"बेसल" शब्द इस तथ्य से उपजा है कि इसके अधिकांश तत्व अग्रमस्तिष्क के बेसल हिस्से में स्थित हैं। गैन्ग्लिया शब्द मिथ्या नाम है: आधुनिक उपयोग में मात्र परिधीय तंत्रिका तंत्र के न्यूरल/तंत्रिका समूहों को ही "गैन्ग्लिया" से संबोधित किया जाता जबकि केन्द्रीय तंत्रिका तंत्र के न्यूरल/तंत्रिका समूहों को "नाभिक" कहा जाता है। इस कारण से, बेसल गैन्ग्लिया को कभी कभी "बेसल नाभिक" के नाम से भी जाना है। टर्मिनोलॉजिय अनाटोमिका (1998), जो कि शरीर संरचना नामकरण के लिए अंतरराष्ट्रीय प्राधिकृत संस्था है, ने "नाभिक बेसेलिस" नाम सुझाया है जो कि सामान्यतः उपयोग में नहीं लिया जाता.
अंतर्राष्ट्रीय बेसल गैन्ग्लिया सोसायटी (आएबी ऐ जी एस) अनौपचारिक रूप से मानती है कि बेसल गैन्ग्लिया यह स्ट्रिएटम, पैलिडम (दो नाभिक के साथ), सब्सटेंशिया निग्रा (दो भिन्न-भिन्न हिस्सों से) एवं सबथैलेमिक नाभिक से बना है। पेर्चेरोन आदि ने 1991 में और पेरेंट एंड पेरेंट ने 2005 में थैलेमस के मध्य भाग (सेंटर मीडियन- पैराफासिकुलर) को बेसल गैन्ग्लिया के एक भाग के रूप में सम्मिलित किया, जबकि मेना-सेगोविया आदि ने 2004 में पेडुन्क्युलोपोंटाइन कॉम्पलेक्स को भी सम्मिलित किया।
इसके अलावा, बेसल गैन्ग्लिया के विभिन्न नाभिकों को दिए गए नाम भिन्न-भिन्न हैं। विशेष रूप से, आदि मानव के ग्लोबस पैलिडस के अंदरूनी खंड को मूषकों में एंटोपेडुन्क्युलर नाभिक कहा जाता है। आदि मानव में "स्ट्रिएटम" और "ग्लोबस पैलिडस" के बाहरी खंड को पक्षियों में क्रमशः "पेलिओस्ट्रिएटम औग्मेंटेटम" और "पेलिओस्ट्रिएटम प्रिमिटिवम" कहा जाता है।
कार्यप्रणाली
शरीर रचना अध्ययन, मुख्यतः चूहों और वानरों के शारीरिक अध्ययन, तथा उन्हें क्षति पहुँचाने वाले विकारों के अध्ययन से, बेसल गैन्ग्लिया के कार्यों की जानकारी प्राप्त होती है।
बेसल गैन्ग्लिया के विषय में विस्तृत जानकारी का सबसे बड़ा स्रोत दो तंत्रिका शास्त्र के विकार, पार्किन्सन रोग तथा हंटिंग्टन रोग हैं। इन दोनों विकारों के लिए, तंत्रिका की क्षति को अच्छी तरह ज्ञात कर परिणामस्वरूप दिखाई देने वाले लक्षणों के साथ सहसंबद्ध किया जा सकता है। पार्किंसंस रोग में, स्सब्सटेंशिया निग्रा में स्थित डोपामिनर्जिक कोशिकाओं का बड़ा नुकसान होता है, हंटिंग्टन रोग में स्ट्रिएटम में स्थित मध्यम काँटेदार न्यूरॉन्स का भारी नुकसान होता है। दोनों रोगों के लक्षण लगभग विपरीत हैं- पार्किंसंस रोग की विशेषता है कि उसमे गतिविधी करने की क्षमता का ह्रास होता है, जबकि हंटिंग्टन रोग की विशेषता है कि उसमे शरीर के भागों की अनऐच्छिक रूप से गतिविधी को रोकने में असमर्थता होती है। यह उल्लेखनीय है कि, हालांकि दोनों बीमारियों के लक्षण उनके संज्ञानात्मक उन्नत चरण में विशेष रूप से है, सबसे प्रमुख लक्षण, गतिविधी के आरम्भ एवं उनके नियंत्रण की क्षमता से संबंधित हैं। इस प्रकार, दोनों विकार मुख्य रूप से गतिविधी की अस्वस्थता में वर्गीकृत हैं। एक भिन्न किस्म का, गतिविधी की अस्वस्थता से संबंधित रोग, जिसे हेमिबेलिस्मस नाम से जाना जाता है और सबथेलामिक नाभिक की क्षति के चलते होता है। हेमिबेलिस्मस के लक्षण हैं, हाथों और पैरों की हिंसात्मक एवं अनियंत्रित रूप से गतिविधी.
आँख की गतिविधी
बेसल गैन्ग्लिया के एक सर्वाधिक अध्ययन किये हुए कार्यों में से है बेसल गैन्ग्लिया की आँखों की गतिविधी में भूमिका. मस्तिष्क क्षेत्रों का व्यापक जाल नेत्रों की गति/हलचल को प्रभावित करता है जो मध्य मस्तिस्क के सुपीरियर कौलिक्युलस (एस सी) नामक क्षेत्र में केन्द्रित होता है। एससी एक स्तरित संरचना है जिसके स्तर दृश्य स्थल के दो आयामी नक्शे बनाते हैं। एससी के स्तरों की गहराई में तंत्रिका गतिविधि की एक "टक्कर" नेत्रों की हलचल को देखे गए किसी बिंदु पर निर्देशित करती है।
बीजी की ओर से एससी को एक मजबूत निरोधात्मक प्रक्षेपण प्राप्त होता है जोकि सब्सटेंशिया निग्रा पार्स रेटिकुलाटा (एसएनआर) से निकलता होता है। एसएनआर में स्थित न्यूरॉन्स आमतौर पर उच्च दर से प्रक्षेपित होते है, किन्तु नेत्र की हलचल के आरम्भ होते ही वे "थम" जाते हैं और निरोधात्मक प्रभाव से एससी छोड़ते है। एसएनआर में सभी प्रकार की नेत्र की हलचल "थमने" से जुड़ी है - किन्तु व्यक्तिगत एसएनआर न्यूरॉन्स कुछ प्रकार की हलचल /गतिविधी से अधिक मजबूती के साथ जुड़े हो सकते हैं। कॉडेट नाभिक के कुछ भागों में के न्यूरॉन्स भी नेत्र की हलचल से संबंधित गतिविधि दर्शाते हैं। चूँकि बहुत अधिक कॉडेट कोशिका कम दर पर प्रक्षेपित होती है, यह क्रिया अधिकांश रूप में प्रक्षेपण के दर में बढ़ोत्तरी के रूप में प्रदर्शित होती है। कॉडेट नाभिक में उत्तेजना से नेत्रों की हलचल आरम्भ होती है, जोकि एसएनआर पर सीधे जीएबीएएर्गिक प्रक्षेपणों के मार्फ़त निरोधी प्रभाव प्रदर्शित करती है।
प्रेरणा में भूमिका
हालांकि मोटर नियंत्रण में बेसल गैन्ग्लिया की भूमिका स्पष्ट है, किन्तु कई संकेतों से ज्ञात होता है की वह व्यवहार के नियंत्रण में प्रेरणा के स्तर तक मौलिक तौर पर सम्मिलित है। पार्किंसंस रोग में, अवयवों की हलचल की क्षमता का निष्पादन अधिकतर प्रभावी नहीं होता, किन्तु प्रेरक कारक जैसे कि भूख, हलचल का आरम्भ करने में विफल है अथवा उसे उचित समय पर जारी करने में असफल है। पार्किन्सन रोगियों में गतिहीनता को कभी-कभी "इच्छा का लकवा" से भी वर्णित करते हैं। यह भी देखा गया है कि कभी-कभार उक्त रोगी काइनेसिया पैराडॉक्सिया नामक घटना प्रदर्शित करते हैं, जिसमे सामान्य रूप से गतिविहीन व्यक्ति आपातकाल में समन्वित और ऊर्जावान प्रतिक्रिया दर्शाता है और उसके बाद यथावत गतिविहीन अवस्था में आ जाता है।
हालांकि, यह सार्वभौमिक रूप से स्वीकार नहीं है, पर कुछ सिद्दान्तकारों ने "आहार संबंधी" व्यवहारों एवं "उपभोग संबंधी" व्यवहारों में अंतर प्रतिपादित किया है जिसके अनुसार आहार संबंधी व्यवहार बेसल गैन्ग्लिया चालित हैं जबकि अन्य के साथ ऐसा नहीं है। उदाहरण के लिए, बेसल गैन्ग्लिया से गंभीर रूप से ग्रस्त पशु भोजन की ओर आकर्षित नहीं होगा भले ही भोजन कुछ इंच दूर रखा गया हो, लेकिन भोजन सीधे मुंह में रखा जाए तो वह पशु उसे चबायेगा और निगलेगा.
तुलनात्मक शारीरिक रचना और नामकरण
बेसल गैन्ग्लिया अग्रमस्तिष्क के बुनियादी अवयवों में से एक है और रीढ़धारी प्रजातियों में पहचाने जा सकते हैं। बल्कि, लम्प्रे (आमतौर पर सर्वाधिक आदिम रीढ़ धारी के रूप में जाना जाता है) में भी स्ट्रिएटल, पैलिडल और निग्रल शारीरिक रचना एवं कोशिका रसायन/हिस्टोलोजी के आधार पर पहचाने जा सकते हैं।
बेसल गैन्ग्लिया के तुलनात्मक शारीरिक रचना एक स्पष्ट रूप से उभरता मुद्दा, इस तंत्र का विकास फाइलोजेनी के माध्यम से, संसृत और त्वचा के संबंध में दुबारा प्रवेशक फंदे के संयोजन के रूप में, जिसके चलते त्वचा आवरण का विकास और प्रसार निहित है। हालाकि, बेसल गैन्ग्लिया के संसृत चयनात्मक प्रसंस्करण की सीमा बनाम पुनः प्रवेशक फंदे के भीतर पृथक समानांतर प्रसंस्करण को लेकर विवाद है। भले ही, बेसल गैन्ग्लिया का रूपांतरण स्तनधारी विकास में त्वचीय पुन: प्रवेशी प्रणाली के रूप में मध्य मस्तिस्क के लक्ष्य से पैलिडल (या "पेलिओस्ट्रिआटम प्रिमिटिवम") के पुन: निर्देश के माध्यम से, जैसे की, सुपीरियर कोलिक्युलस, जो सौरोप्सिड मस्तिस्क में पाया जाता है, से मस्तिकीय कॉर्टेक्स के वेंट्रल थैलेमस के विशिष्ट क्षेत्रों तक उपसंच बनाकर स्ट्रिएटम में प्रक्षेपित होता है। ग्लोबस पैलिडस के आतंरिक खंड से अचानक पथ की रोस्ट्रल दिशा- वेंट्रल थैलेमस में अन्सा लेंटिकुलारिस के पथ के माध्यम से- बेसल गैन्ग्लिया के धारा प्रवाह और लक्षित उत्पत्ति परिवर्तन को देखा जा सकता है। मस्तिस्क में कोर्टिकल तंत्रों के दुबारा प्रवेशी तंत्रों की उत्पत्ति उद्भव को सिद्धांत के रूप में जेराल्ड एडेलमैन ने न्यूरल डार्विनवाद सिद्धांत के प्रति मूल जानकारी के उद्भव के एक आधार के रूप में प्रतिपादित किया।
न्यूरोट्रांसमीटर
मस्तिष्क के अधिकांश क्षेत्रों में, न्यूरॉन्स के प्रमुख वर्ग न्यूरोट्रांसमीटर के रूप में ग्लूटामेट का उपयोग करते हैं और अपने लक्षों पर उत्तेजित प्रभाव प्राप्त करते हैं। किन्तु बेसल गैन्ग्लिया में बहुतांश न्यूरॉन्स न्यूरोट्रांसमीटर के रूप में जीएबीए का उपयोग करते हैं और अपने लक्ष्य पर निरोधात्मक प्रभाव डालते हैं। स्ट्रिएटम एवं एसटीएन को कॉर्टेक्स और थैलेमस से प्राप्त इनपुट ग्लूटामेटर्जिक होते हैं, किन्तु स्ट्रिएटम, पैलिडम और सब्सटेंशिया निग्रा पार्स रेटिकुलाटा, सभी जीएबीए का उपयोग करते हैं।
अन्य न्यूरोट्रांसमीटर में महत्वपूर्ण रूप से मद्धमकारी प्रभाव होता है। सबसे गहन अध्ययन डोपामिन में हुआ है, जिसका उपयोग सब्सटेंशिया निग्रा पार्स कॉम्पेक्टा से स्ट्रिएटम पर प्रक्षेपण में होता है एवं वेंट्रल टेगमेंटल क्षेत्र से नाभिक एकमबेंस पर सदृश प्रक्षेपण में होता है। एसिटाइलकोलाइन भी महत्वपूर्ण भूमिका निभाता है, जिसका उपयोग स्ट्रिएटम के कई बाहरी इनपुट एवं स्ट्रिआटल इंटरन्यूरॉन्स समूह, दोनों, द्वारा होता है। यद्यपि, कोलिनेर्जिक कोशिका कुल आबादी का थोड़ा भाग ही होती है, पर स्ट्रिएटम में, मस्तिस्क संरचना में पाया जाने वाला, सर्वाधिक एसिटाइलकोलाइन का सांद्रण होता है।
इतिहास
इस स्वीकृति को आत्मसात करने में बहुत समय लगा कि बेसल गैन्ग्लिया प्रणाली का गठन एक प्रमुख मस्तिष्क तंत्र का गठन है। सर्वप्रथम, उप-कोर्टिकीय संरचनाओं की स्पष्ट पहचान, विलिस थॉमस ने 1664 में प्रकाशित की थी। कई सालों तक, कॉर्पस स्ट्रिएटम यह शब्द, उप कोर्टिकीय तत्त्वों के बड़े समूहों के लिए प्रयोग में लाया जाता रहा, बाद में ज्ञात हुआ कि इनमे से कुछ का कार्यात्मक दृष्टी से रूप से कोई संबंध नहीं है। कई सालों तक, पुटामेन और कॉडेट नाभिक एक दूसरे से जुड़े नहीं थे। इसके बजाय, पुटामेन पैलिडम से जुड़ा था जिसे नाभिक लेंटिकुलारिस या नाभिक लेंटिफोर्मिस की संज्ञा दी गयी थी।
एक पूरी तरह से पुनर्विचार सेसिल और ओस्कर वोग्ट्स (1941) ने किया और कॉडेट नाभिक, पुटामेन और उदर्पृस्थ से जुड़ने वाले पदार्थ नाभिक एकम्बेंस संरचना समूह को स्ट्रिएटम शब्द का सुझाव देकर बेसल गैन्ग्लिया के विवरण को सरल किया। स्ट्रिएटम का नामकरण, स्ट्रिआटो-पेलिडो-निग्रल एक्संस के घने बंडलों की चमक से निर्मित होने वाले धारीदार स्वरूप के आधार पर किया गया था, जिसको मानव रचनाशास्त्री अलेक्जेंडर किन्निए विल्सन ने "पेंसिल के समान" कहा है।
अपने मूल लक्ष्यों के साथ स्ट्रिएटम की संरचनात्मक कड़ी को पैलिडम और सब्सटेंशिया निग्रा से बाद खोजा गया था। ग्लोबस पैलिडस नाम डेजेराइन टो बुर्डाक ने 1822 में दिया था। इस के लिए, वोग्ट्स ने सरल नाम "पैलिडम" प्रस्तावित किया था। "लोकस नाइजर" शब्द को फेलिक्स विक-डी'एज़िर द्वारा ताचे नोइर के रूप में पेश किया गया था (1786), हालांकि उसके बाद से 1788 में वॉन सोम्मरिंग के योगदान के कारण वह संरचना सब्सटेंशिया निग्रा नाम से जानी जाती है। मिरटो ने 1896 में ग्लोबस पैलिडस और सब्सटेंशिया निग्रा के बीच संरचनात्मक समानता का उल्लेख किया था। दोनों को साथ-साथ पेलिडोनिग्रल एन्सेम्बल के रूप में जाना जाता है, जो बेसल गैन्ग्लिया का केन्द्रीय हिस्सा है। कुल मिलाकर, बेसल गैन्ग्लिया की मुख्या संरचना एक दूसरे से स्ट्रिआटो-पेलिडो-निग्रल बण्डल से जुड़ी होती है, जो पैलिडम से होकर गुजरती है और आतंरिक कैपसूल को "एडिन्गेर के कोम्ब बण्डल" के रूप में पार करती है और अंततः सब्सटेंशिया निग्रा तक पहुँचती है।
बेसल गैन्ग्लिया से बाद में जुड़ने वाली अतिरिक्त संरचनाओं में शामिल हैं, "बॉडी ऑफ़ ल्यूस" (1865) (चित्र में ल्यूस के नाभिक) या सबथैलेमिक नाभिक जिसके जख्मों से गतिविधि से संबंधित विकार पैदा होते हैं। हाल ही में केन्द्रीय कॉम्पलेक्स (केन्द्रीय मीडियन - पैराफासिकुलर) और पेडुन्क्युलोपोंटाइन कॉम्पलेक्स को बेसल गैन्ग्लिया के नियंत्रक के रूप में माना गया है।
20वीं सदी की शुरुआत के आसपास, बेसल गैन्ग्लिया को पहले मोटर कार्यों से संबंधित माना गया था क्योंकि इनके जख्मों के कारण अक्सर मानव गतिविधियों में बाधा उत्पन्न होती थी (कोरिया, एथेटोसिस, पार्किन्सन विकार).
समसीपुर गाँव, बछवारा (बेगूसराय)
समसीपुर बछवारा, बेगूसराय, बिहार स्थित एक गाँव है।
मूल आवेश
एक प्रोटॉन के ऊपर जितना विद्युत आवेश पाया जाता है, उसे मूल आवेश कहते हैं। इसे e द्वारा दर्शाया जाता है और कभी-कभी qe द्वारा दर्शाया जाता है। इसका मान 1.602 C होता है। 'मूल आवेश' एक मूलभूत भौतिक नियतांक है।
चूँकि इलेक्ट्रॉन पर भी उतना ही आवेश होता है जितना प्रोटॉन पर, इसलिए एक इलेक्ट्रॉन के आवेश का मान (बिना चिह्न के) भी मूल आवेश के बराबर ही होता है। ध्यातव्य है कि e संकेत का अन्य स्थानों पर भी उपयोग होता है। उदाहरण के लिए कभी कभी इलेक्त्रॉन के आवेश को (चिह्न सहित) भी e से दर्शाते हैं। अर्थात कहीं पर e का मान 1.602176634×10−19 C है तो कहीं -1.602176634×10−19 C. इसी प्रकार संयुक्त राज्य अमेरिका में प्राकृतिक लघुगणक के आधार (base) को भी प्रायः e (italicized) से दर्शाया जाता है, जबकि यूके और अन्य यूरोपीय देशों में इसे e (roman type) में दर्शाते हैं।
मिन्या कोन्का
मिन्या कोन्का (Minya Konka) या गोंगा पर्वत (Mount Gongga) चीन के सिचुआन प्रान्त का सर्वोच्च पर्वत और विश्व का 41वाँ सर्वोच्च पर्वत है। यह हेंगदुआन पर्वतमाला में स्थित है और विश्व का पूर्वतम 7,000 मीटर से अधिक ऊँचाई का पर्वत है। तिरिच मीर और कोंगुर ताग़ के बाद यह हिमालय व काराकोरम से बाहर विश्व का तीसरा सर्वोच्च पर्वत भी है।
आदित्य ठाकरे
आदित्य मुम्बई के सेंट जेवियर्स कॉलेज के छात्र रहे हैं। इन्होंने 'युवा सेना' के जरिए अपनी राजनीतिक पारी का आगाज किया। बॉम्बे स्कॉटिश स्कूल में पढ़ाई के दौरान आदित्य का अंग्रेजी में एक कविता संग्रह 'माई थॉट इन ब्लैक ऐंड व्हाइट' प्रकाशित हुआ था।
बाल ठाकरे अपने समय के मशूहर कार्टूनिस्ट थे तो उद्धव फोटोग्राफर हैं। आदित्य की रुचि भी साहित्य में है। उनकी कविता संग्रह हिंदी और मराठी में भी छप चुका है। इसके अलावा उनके लिखे गए गीतों का एल्बम "उम्मीद" भी लांच हो चुका है। इन गीतों को कैलाश खेर, सुरेश वाडकर, शंकर महादेवन और सुनिधि चौहान जैसे दिग्गज गायकों ने अपनी आवाज दी है।
आदित्य के राजनीति में आने का संकेत उद्धव ने 2008 में ही दे दिया था। 2009 के चुनाव में आदित्य ने शिवसेना के लिए प्रचार भी किया था।
आदित्य ठाकरे ने पहली  बार 2019 महाराष्ट्र विधानसभा चुनाव लड़ा. जिसके साथ ही वह ठाकरे परिवार से चुनाव लड़ने वाले पहले सदस्य भी बन गए. आदित्य ठाकरे ने वर्ली विधानसभा सीट से अपना पहला चुनाव लड़ा | आदित्य ठाकरे ने वर्ली सीट पर एनसीपी के सुरेश माणे को 67,427 वोटों के अंतर से हराया | जिसके बाद उन्हें अपने पिता के कैबिनेट में जगह दी गई और उन्होंने पहली बार कैबिनेट मंत्री की जिम्मेदारी संभाली |
मोरक्को
मोरक्को, आधिकारिक तौर पर मोरक्को राजशाही, उत्तर अफ़्रीका का एक देश है। उत्तरी अफ़्रीका में रोमन प्रांत रहे इस प्रदेश में मध्यकाल में एक अफ़्रीकी मूल के वंश का शासन रहा जिस पर इस्लामिक प्रभाव दसवीं सदी से पड़ता गया। आज यह देश मुस्लिम है जिसकी भाषा अरबी है। यहाँ की अरबी अफ़्रीकी मिश्रित है। रबात यहाँ की राजधानी और कासाब्लांका आर्थिक केन्द्र है।
इतिहास
मोरक्को का एक लंबा इतिहास है जिसे दशकों से अटलांटिक महासागर और भूमध्य सागर दोनों पर अपने भौगोलिक स्थान से आकार दिया गया है। फोएनशियाई इस क्षेत्र को नियंत्रित करने वाले पहले व्यक्ति थे, लेकिन रोमन, विसिगोथ्स, वंडल और बीजान्टिन यूनानियों ने भी इसे नियंत्रित किया। 7 वीं शताब्दी में में, अरब लोग इस क्षेत्र में आए जिसके उनकी सभ्यता ने भी प्रवेश किया साथ ही इस्लाम धर्म का भी प्रचार हुआ।
15 वीं शताब्दी में, पुर्तगालीओ ने मोरक्को के अटलांटिक तट को नियंत्रित किया। 1800 के दशक तक, हालांकि, कई अन्य यूरोपीय देशों को इस रणनीतिक स्थान की वजह से इस क्षेत्र में रुचि थी। फ्रांस इनमें से पहला था और 1904 में, यूनाइटेड किंगडम ने आधिकारिक तौर पर फ्रांस के प्रभाव के क्षेत्र के रूप में मोरक्को को मान्यता दी। 1906 ईस्वी में, अल्जेसिरास सम्मेलन ने फ्रांस और स्पेन के लिए मोरक्को में पुलिस के कर्तव्यों की स्थापना की, और फिर 1912 में, मोरक्को फ्रांस की संधि के साथ फ़्रांस मोरक्को का संरक्षक बन गया। द्वितीय विश्व युद्ध के अंत के बाद, मोरक्को ने आजादी के लिए दबाव डालना शुरू किया और 1944 ईस्वी में, स्वतंत्रता के लिए आंदोलन का नेतृत्व करने के लिए इस्टिक्कल या स्वतंत्रता पार्टी बनाई गई थी। 1953 में संयुक्त राज्य अमेरिका के राज्य विभाग के अनुसार, लोकप्रिय सुल्तान मोहम्मद वी फ्रांस द्वारा निर्वासित किया गया था। उन्हें मोहम्मद बेन आराफा ने प्रतिस्थापित कर दिया था, जिसके कारण मोरक्कन लोगो ने आजादी के लिए और भी दबाव डाला। 1955 में, मोहम्मद वी मोरक्को लौटने में सक्षम थे और 2 मार्च, 1956 को देश ने अपनी स्वतंत्रता प्राप्त की। अपनी आजादी के बाद, मोरक्को बढ़ गया क्योंकि 1956 और 1958 में कुछ स्पेनिश नियंत्रित क्षेत्रों पर नियंत्रण हुआ। 1969 में, मोरक्को ने फिर से विस्तार किया जब उसने दक्षिण में इफनी के स्पेनिश एन्क्लेव पर नियंत्रण लिया। हालांकि, स्पेन अभी भी उत्तरी मोरक्को में दो तटीय इंक्लेवज़, और मेलिल्ला नियंत्रित क्षेत्र पर करता है।
मोरक्को सरकार
आज मोरक्को सरकार को एक संवैधानिक राजशाही माना जाता है। इसमें एक प्रमुख शाखा है (राज्य द्वारा भरा गया एक पद) और सरकार का प्रमुख (प्रधान मंत्री)। मोरक्को में एक द्विपक्षीय संसद भी है जिसमें इसकी विधायी शाखा के लिए चैंबर ऑफ काउंसलर्स और चैंबर ऑफ रिप्रेजेंटेटिव शामिल हैं। मोरक्को में सरकार की न्यायिक शाखा सर्वोच्च न्यायालय से बनी है। मोरक्को स्थानीय प्रशासन के लिए 15 क्षेत्रों में बांटा गया है और इसकी एक कानूनी व्यवस्था है जो इस्लामी कानून के साथ-साथ फ्रेंच और स्पेनिश पर आधारित है।
अर्थव्यवस्था और भूमि उपयोग
हाल ही में मोरक्को ने अपनी आर्थिक नीतियों में कई बदलाव किए हैं, जिसने इसे अधिक स्थिर और बढ़ने की अनुमति दी है। वर्तमान में यह अपनी सेवा और औद्योगिक क्षेत्रों को विकसित करने के लिए काम कर रहा है। मोरक्को में मुख्य उद्योग आज फॉस्फेट रॉक खनन और प्रसंस्करण, खाद्य प्रसंस्करण, चमड़े के सामान, कपड़ा, निर्माण, ऊर्जा और पर्यटन के निर्माण हैं। चूंकि पर्यटन देश में एक प्रमुख उद्योग है, इसलिए सेवाएं भी हैं। इसके अलावा, कृषि मोरक्को की अर्थव्यवस्था में भी भूमिका निभाती है और इस क्षेत्र के मुख्य उत्पादों में जौ, गेहूं, नींबू, अंगूर, सब्जियां, जैतून, पशुधन और शराब शामिल हैं।
भूगोल और जलवायु
मोरक्को का वातावरण, इसकी स्थलाकृति की तरह, स्थान के साथ भी भिन्न होता है। तट के साथ, भूमध्यसागरीय गर्म, सूखे ग्रीष्म और हल्के सर्दियों के साथ भूमध्यसागरीय है। दूरदराज के अंतर्देशीय, जलवायु अधिक गरम है और निकटतम सहारा मरुस्थल में आता है, यह अधिक गरम हो जाता है। उदाहरण के लिए मोरक्को की राजधानी, राबत तट पर स्थित है और इसका औसत जनवरी का औसत तापमान 46˚F (8˚C) है और औसत जुलाई उच्च तापमान 82˚F (28˚C) है। इसके विपरीत, मराकेश, जो आगे के अंतर्देशीय स्थित है, में औसतन जुलाई उच्च तापमान 98˚F (37˚C) और जनवरी औसत औसत 43˚F (6˚C) है।
जनसांख्यिकी
मोरक्को की आबादी लगभग 35,276,786 (2016 अनु.) है। सीआईए के अनुसार, 99% निवासी अरब-बर्बर हैं, शेष 1% में अन्य समूह शामिल हैं। 2014 की मोरक्को जनसंख्या जनगणना के अनुसार, देश में लगभग 84,000 अप्रवासी थे। स्वतंत्रता से पहले, मोरक्को में आधे मिलियन यूरोपीय थे; जो ज्यादातर ईसाई थे। स्वतंत्रता से पहले, मोरक्को 250,000 स्पेनियों का घर भी था। 1948 में यहूदी की जनसंख्या 265,000 अपनी चरम में थी, जो आज घटकर लगभग 2,500 ही रह गई है।
धर्म
देश में धार्मिक अनुमान 2010 में प्यू फोरम संस्था द्वारा 99% मुस्लिम आबादी के रूप में प्रदर्शित किया गया था जिसमे सुन्नी 67% पर बहुमत बनाते हैं, गैर-सांप्रदायिक मुस्लिम 30% मुसलमानों का दूसरा सबसे बड़ा समूह है जिसमे सिया भी सामिल है मोरक्को में दूसरा धार्मिक समूह 1% है जिसमे ईसाई और अन्य धार्मिक अनुयायी सामिल है।.
भाषा
मोरक्को की आधिकारिक भाषाएं अरबी और बर्बर हैं। पूरी आबादी का लगभग 89.8% मोरक्कन अरबी में कुछ हद तक संवाद कर सकता है। 2008 में, फ्रेड्रिक देरोसे ने अनुमान लगाया कि 12 मिलियन बर्बर वक्ता थे, जो लगभग 40% आबादी थी।
सरकारी संस्थानों, मीडिया, मध्य-आकार और बड़ी कंपनियों, फ्रांसीसी बोलने वाले देशों के साथ अंतर्राष्ट्रीय वाणिज्य, और अक्सर अंतर्राष्ट्रीय कूटनीति में फ्रांसीसी का व्यापक रूप से उपयोग किया जाता है। 2004 की जनगणना के अनुसार, 2.19 मिलियन मोरक्कोवासियों द्वारा फ्रांसीसी के अलावा एक अन्य विदेशी भाषा बोली जाती है।
संस्कृति
सांस्कृतिक रूप से, मोरक्को हमेशा अपने बर्बर, यहूदी और अरबी सांस्कृतिक विरासत को फ्रांसीसी और स्पेनिश जैसे बाहरी प्रभावों और, पिछले दशकों के दौरान, एंग्लो-अमेरिकन जीवन शैली के साथ संयोजन करने में सफल रहा है।
खान-पान
मोरक्को के व्यंजनों को दुनिया में सबसे विविध व्यंजनों में से एक माना जाता है। यह बाहरी दुनिया के साथ मोरक्को की सदियों से चली आ रही पारस्परिक संगम का परिणाम है। मोरक्को का भोजन मुख्य रूप से मूरिश, यूरोपीय और भूमध्यसागरीय व्यंजनों का एक संलयन है।
मोरक्को के सबसे प्रसिद्ध व्यंजनों में कूसकूस, पास्टिला (बेस्टेया या बेस्टिला), ताजीन, तंजिया और हरिरा शामिल हैं। हरिरा एक सूप है, लेकिन इसे अपने आप में एक व्यंजन के रूप में माना जाता है और इसे रमजान के महीने के दौरान विशेष रूप से खजूर के साथ परोसा जाता है। इस्लाम के धार्मिक कानूनों शरीयत के अनुसार सूअर का मांस खाना प्रतिबंधित है।
मोरक्को में ब्रेड मुख्य रूप से ड्यूरम गेहूं सूजी से बना खोबज़ के रूप में जाना जाता है। सबसे लोकप्रिय पेय "अताई" है, जो पुदीने की पत्तियों और अन्य सामग्रियों के साथ मिलकर बनी एक चाय है।
साहित्य
मोरक्को का साहित्य अरबी, बर्बर और फ्रांसीसी में लिखा गया है। अल्मोहद राजवंश के तहत मोरक्को ने समृद्धि और सीखने की प्रतिभा की अवधि का अनुभव किया। अलमोहद ने मारकेश में कौटूबिया मस्जिद का निर्माण किया, जहाँ न केवल 25,000 लोग रहते थे, बल्कि यह अपने पुस्तकों, पांडुलिपियों, पुस्तकालयों और पुस्तक की दुकानों के लिए भी प्रसिद्ध था; इतिहास का पहला पुस्तक बाजार। अलमोहाद खलीफा अबू याकूब को किताबें इकट्ठा करने का बड़ा शौक था। उन्होंने एक महान पुस्तकालय की स्थापना की, जिसे अंततः कैसबाह ले जाया गया और एक सार्वजनिक पुस्तकालय में बदल दिया गया।
संगीत
मोरक्कन संगीत अरबी, बर्बर और उप-सहारा मूल का है। रॉक-प्रभावित चाबी बैंड व्यापक हैं, जैसा कि ट्रान्स संगीत है जिसमें इस्लामिक संगीत में ऐतिहासिक मूल हैं। मोरक्को अन्दलुसीयन शास्त्रीय संगीत का घर है जो पूरे उत्तर पश्चिमी अफ्रीका में पाया जाता है।
संगीत के लोकप्रिय पश्चिमी रूप, मोरक्को में तेजी से लोकप्रिय हो रहे हैं, जैसे संलयन, रॉक, देश, मैटल और विशेष रूप से, हिप हॉप।
मोरक्को संकट
मोरक्को संकट के नाम से दो ऐतिहासिक घटनाओं (1905-06 और 1911 में घटित) को जाना जाता है, जिनमें फ़्रांस द्वारा मोरक्को पर प्रभुत्व स्थापित करने और जर्मनी द्वारा फ्रांस कि बढ़ती शक्ति को रोकने के लिए किये कार्यों को गिना जाता है।
जैठा, भिकियासैण तहसील
जैठा, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
यूटीसी−०२:००
यूटीसी−02:00 यूटीसी से दो घंटे पीछे का एक समय मंडल है। यह यूटीसी से २ घटाने पर आता है। यानि जब ग्रीनविच, लंडन में दिन के १२ बज रहे होते हैं तो यहाँ पर सुबह के १० बज रहे होते हैं।
दिवालोक बचत समय की तरह
उत्तरी गोलार्द्ध की गर्मियों में
दक्षिणी गोलार्द्ध की गर्मियों में
पिटी मार्टिनेज़ (फुटबॉलर)
निजी जीवन
उनका उपनाम-पिटी, अर्जेंटीना के मेंडोज़ा में उनकी मूल मातृभूमि गुआमलेन के व्रेन (एक छोटी चिड़िया) ("पिटिटोरा") को संदर्भित करता है। उन्हें पाँच साल की उम्र में यह उपनाम दिया गया था।
हुराकैन क्लब
पिटी मार्टिनेज़ ने हुराकैन युवा प्रणाली में प्रशिक्षण लिया था। उन्होंने 2011-12 सीज़न में हुराकैन की पहली टीम के साथ खेल की शुरुआत की। क्लब में रहते हुए उन्होंने वर्ष 2014 में अपना पहला ख़िताब कोपा अर्जेंटीना जीता।
रिवर प्लेट क्लब
पिटी जनवरी 2015 में रिवर प्लेट स्पोर्ट्स क्लब में शामिल हुए। पिटी ने 16 फरवरी 2015 को क्लब एटलेटिको सरमिएंटो के खिलाफ़ 1-4 से जीत के साथ अपने क्लब की शुरुआत की। 25 अप्रैल 2015 को उनकी पूर्व टीम हुराकैन ने सुपरकोपा अर्जेंटीना ख़िताब के लिए रिवर प्लेट को हराया। कोपा लिबर्टाडोरेस में पिटी ने क्वार्टर फाइनल के पहले चरण के मैच में बोका जूनियर्स के खिलाफ़ खेला, एक मैच रिवर प्लेट ने जीता। पिटी ने 2016 और 2017 में लगातार दो और कोपास अर्जेंटीना जीते। उन्होंने 2015 और 2018 में दो कोपा लिबर्टाडोरेस जीते। इसके अलावा वर्ष 2015 में उन्होंने एक सुरुगा बैंक प्रतियोगिता भी जीती जिसमें उन्होंने गाम्बा ओसाका पर रिवर की 3-0 की जीत में गोल किया।
टपरदा रायगढ मण्डल
टपरदा रायगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
डब्बा
डब्बा एक पात्र है जो अनाज या द्रव्य रखने के काम आता है।
कुर्सी
यह बहुत उपयोगी वस्तु है। इसे लकड़ी तथा धातु से बनाया जाता है।
एनिमी एट द गेट्स
एनिमी एट द गेट्स (अंग्रेजी़: Enemy at the Gates) २००१ का एक युद्ध आधारित चलचित्र है, जिसका निर्देशन जीन-जैक अनौद ने किया है। जूड लॉ, जोसफ फिनीस और एड हैरिस इस फिल्म के मुख्य अभिनेता हैं। यह फिल्म द्वितिय विश्व युद्ध में हुए 'स्टालिनग्राड की लडाई' की कहनी पर आधारित है।
इस चलचित्र का शीर्षक विलियम क्रैग की १९७३ कि अकाल्पनिक पुस्तक एनिमी एट द गेट्स: द बैटल ऑफ़ स्टालिनग्राड से लिया गया है। यह पुस्तक स्टालिनग्राड की लडाई में १९४२ से १९४३ के घटनाओं का वर्णन करती है। यह सोवियत निशानेबाज़ वैसिलि ग्रिगोर्यिविक जे़त्सेव (रूसी: Василий Григорьевич Зайцев) और उनके जर्मन प्रतिद्वंदी, मेजर इर्विन कोनिग (जर्मनः Erwin König) के बीच बढ़ रहे द्वंद्वयुद्ध पर आधरित है, जब वे दोनों युद्ध के दौरान एक दूसरे का पीछा करते हैं। इस चलचित्र के कुछ अंश एक अन्य पुस्तक वॉर ऑफ़ द रैट्स से भी लिए गए हैं। महादद्विपीय यूरोप में यह चलचित्र स्टालिनग्राड नाम से जारी किया गया था और यह इसी नाम के एक अन्य चलचित्र से बिल्कुल भिन्न है।
सारांश
सन १९४२, वैसिलि जे़त्सेव, जो कि ऊरल की पहाडियों में एक चरवाहा था, अब 'रेड आर्मी' का एक अति-आवश्यक और अग्र सैनिक है। उसे जर्मन फौज के खिलाफ एक आत्मघाती हमले के लिये भेजा जाता है। वैसिलि एक अचूक निशानेबाज़ है। वह अपने प्रभावशाली निशानेबाज़ी से स्वयं और कामिसार दानिलोव (Joseph Fiennes) को जार्मन सैनिकों से बचाता है। निकिता क्रुशशेव सैन्य संयोजन हेतु स्टालिनग्राड पहुँचते हैं। वह अफसरों से सैनिकों का मनोबल बढाने के लिये तर्क देने क अनुरोध करते हैं। दानिलोव, जो कि अब सिनिअर लेफ्टिनेंट है, सैनिकों और देशवासियों के लिये एक आदर्श ढूँढने का सूक्षाव देता है। इसके लिये वह वैसिलि की बहादूरी के किस्से सेना के सामाचार पत्र में छापता है। जल्द ही वैसिलि को राष्ट्र-वीर का दर्जा मिल जाता है। अन्य सैनिक और देशवासी युद्ध में अग्रसर होने की प्रेरणा लेते हैं और उसक प्रोत्साहन भी करते हैं। वैसिलि की अब सेना के स्नाईपर (sniper) विभाग में नियुक्ती हो जाती है। साथ ही साथ, दानिलोव और वैसिलि अच्छे दोस्त बन जाते हैं। तानिया (Rachel Weisz) एक गुप्त नागरिक-सैनिक है। दानिलोव और वैसिलि, दोनों ही तानिया को चाहते हैं। दानिलोव तानिया का तबादला इन्टेलिजन्स विभाग में करवा देता है।
वैसिलि दिन पर दिन कई जर्मन अफ़सरों को मार गिराता है। इस कारण जर्मन सेना अपने उत्तम तथा प्रतिष्ठित स्नाइपर (निशानेबाज़) मेजर इर्विन कोनिग को स्टालिनग्राड बुलाती है। मेजर इर्विन कोनिग को वैसिलि को मारने का काम सौंपा जाता है, जिससे कि सोवियत सेना का मनोबल टूट जाए और वे स्टालिंग्राड की लडाई हार जायें। मेजर कोनिग स्नाइपर स्कूल, जौ़सेन के अध्यक्ष हैं। मेजर कोनिग अपने तज़ुर्बे का इस्तमाल कर के वैसिलि और उसके साथियों को अपने चाल में फ़सा लेते हैं, जब तक कि वैसिलि यह चाल समझता है तब तक उसके दो साथी मारे जाते हैं। रेड आर्मी को अब मेजर कोनिग और उनके मिशन के बारे में पता चलता है। रेड आर्मी मेजर कोनिग को मारने के लिये उनके पूर्व शिष्य कूलिकोव (Ron Perlman) को वैसिलि की मदद करने के लिये नियुक्त करती है। यद्यपि, मेजर कोनिग अपने दांव से कूलिकोव को अपना स्थान प्रत्यक्ष करने के लिये मजबूर कर देते हैं। कूलिकोव को इसका आभास हो जाता है और इस कारण वैसिलि और कूलिकोव अपना स्थान बदलने के लिये छलांग लगाते हैं। इस दौरान मेजर कोनिग कूलिकोव के सर पर गोली दाग कर उसे मार गिराते हैं, पर वैसिलि फ़िर बच जाता है। वैसिलि, कूलिकोव की मृत्यु और कोनिग की कौशलात्मक और सटीक निशानेबाज़ी देखकर चौंक जाता है। यहाँ क्रुशशेव वैसिलि और कोनिग के बीच चल रही द्वंद्वयुद्ध को समाप्त करने के लिये डानिलोव पर ज़ोर डालता है।
तानिया स्नाइपर विभाग में वापस जाने के लिये अपनी अर्ज़ी दाखिल करती है। यह जानकर दानिलोव वैसिलि से गुजा़रिश करता है कि वह तानिया को आने से मना करे। वैसिलि कोशिश करता है, पर तनिया उसे बताती है कि कैसे जर्मन सेना ने उसके यहूदी माता-पिता को मारा था। यह सुनकर वैसिलि भावुक हो जाता है और तानिया को आने रोक नहीं पाता। साशा फ़िलिपोव, उम्र १२ साल, स्टालिन्ग्राड में अपनी माँ के साथ रहता है। वह अपना रोज़ी-रोटी चालाने के लिये जर्मन बेड़े में छोटे-मोटे काम करता है। साशा वैसिलि का प्रशंसक था। दालिनोव साशा को वैसिलि के लिये गुप्तचर बनने के लिये कहता है। वह उसे वैसिलि के बारे में कोनिग को गलत सूचना देने का कार्य सौंपता है, ताकि वैसिलि कोनिग को आसानी से मार दे। पहली बार वैसिलि कोनिग को घायाल करने में कामयाब हो जाता है, परंतु दूसरी बार वह थकावट के कारण कोनिग की प्रतिक्षा करते-करते युद्ध-स्थल में ही सो जाता है। इस दौरान, एक जर्मन सैनिक, जो कि शहीद सैनिकों का कीमती सामान लूट रहा था, वैसिलि की स्नाइपर लॉग-बुक उठा ले जाता है। जर्मन कमांड इस लॉग को वैसिलि की मौत का प्रमाण समझकर कोनिग की जर्मनी भेजने की व्यवस्था करती है, पर कोनिग को मालुम है कि वैसिलि अभी ज़िंदा है। इस बार साशा पर शक़ करते हुए, कोनिग साशा को अपने अगले गुप्त स्थल की जानकारी जान-बुझकर देता है। इस दौरान, तानिया और वैसिलि एक-दूसरे के प्रति अपना प्यार कबुलते हैं। यह जानकर दानिलोव अन्दर ही अन्दर वैसिलि से जलता है और अपने अफ़सरों को लिखे एक पत्र में उसकी उपेक्षा करता है।
कोनिग, वैसिलि और तानिया को अपने अगले गुप्त-स्थल के पास देखता है और उसका साशा पर शक़ साबित हो जाता है। कोनिग साशा को जान से मार कर एक पोल से लटका देता है, तकि वह वैसिलि को मार सके। यह देखकर वैसिलि तानिया से प्रतिज्ञा करता है कि वह कोनिग को अवश्य मारेगा और तानिया को दानिलोव के साथ साशा की माँ (Eva Mattes) को स्टालिन्ग्राड से बाहर भेजने के लिये कहता है। साशा की माँ को बंदरगाह पर ले जाते वक्त, विस्फ़ोट के कारण उड़े एक तेज़ झिटके से तानिया बुरी तरह घायल हो जाती है। यह सोचकर कि तानिया मर गयी है, वैसिलि के प्रति उसकी ईर्ष्या उसमें खुदके प्रति नफ़रत में बदल जाती है। वह वैसिलि के गुप्त-घात स्थल पर जाता है और खुद को जान-बूझकर प्रत्यक्ष (expose) कर देता है, ताकि मेजर कोनिग उसे वैसिलि समझ कर गोली चलाएँ और वैसिलि को कोनिग का पता चल जाए। इस प्रकिया में दनिलोव शहीद हो जता है। यह सोचकर कि वैसिलि मर चुका है, कोनिग मृत्य शरीर को जानने के लिये निकल पड़ते हैं। पर थोडे़ ही समय में कोनिग को पता चलता है कि वह खुद एक घातक चाल में फ़स चुके हैं और वैसिलि की नज़रों में हैं। कोनिग वैसिलि कि तरफ़ मुड़ते हैं और कोनिग के सर पर गोली दाग कर उन्हें मार देता है। दो महीने बाद्, स्टालिनग्राद अब आज़ाद है, वैसिलि तानिया को एक फील्ड-अस्पताल (field hospital) में पाता है।
बाहरी कडियाँ
आधिकारिक वेबसाइट।
पट्टी, उत्तर प्रदेश
पट्टी (Patti) भारत के उत्तर प्रदेश राज्य के प्रतापगढ़ ज़िले में स्थित एक नगर है।
विवरण
पट्टी ज़िले की इसी नाम की तहसील का मुख्यालय और विधानसभा क्षेत्र है। यह मूलतः अवध के अंतर्गत आता है।यह जिला मुख्यालय से 25 किलोमीटर की दूरी पर है यह अपने इतिहास के लिए भी जाना जाता है। तहसील मुख्यालय से लगभग 5-10 किलोमीटर की दूरी पर महदहा, दमदमा और शेषपुरआठगवा जैसे मध्य पाषाण कालीन स्थल विद्यमान है। वहीं मुख्यालय के समीप स्थित रूर गांव से सर्वप्रथम ऐतिहासिक अवध किसान आंदोलन का आरंभ किया गया था। भारत के प्रथम प्रधानमंत्री पंडित जवाहर लाल नेहरु ने अपने राजनीतिक करियर की शुरुआत भी यहीं से की।
यहाँ का मेला बहुत प्रसिद्ध है, इस मेले को देखने के लिए यहाँ हर साल नवंबर महीने में हजारों की संख्या में लोग आते हैं। मेला शुरू होने से पूर्व यहाँ पर लगभग बारह दिनोंं तक भव्य रामलीला का आयोजन किया जाता है। यातायात की दृष्टि से यह क्षेत्र भली भांति विकसित है। यहाँ बसें, मोटर साइकिल, सायकिल, जीप, कार, रिक्शा, ट्रक, इत्यादि वाहन बहुतायत चलते हैं। पट्टी के शेष पुर अठगवा नामक ग्राम में सबसे ज्यादा IAS PCS और ENGINEER हुए हैं कहा जाता है कि यहां के पुराने राजा देवमणि पाण्डेय थे। जिनका राज पूरे प्रतापगढ़ पर था।
नूरपुर, बिजनौर ज़िला
नूरपुर (Noorpur) भारत के उत्तर प्रदेश राज्य के बिजनौर ज़िले में स्थित एक नगर है।
सूचना तंत्र
सूचना के संग्रह, संगठन, भण्डारण, एवं संचार की व्यवस्थित प्रणाली को सूचना तंत्र ( information system (IS)) कहते हैं।
बेलूर (बहुविकल्पी)
बेलूर का बोध इनमें से किसी एक से हो सकता है:
सुरौ गाँव, बछवारा (बेगूसराय)
सुरौ बछवारा, बेगूसराय, बिहार स्थित एक गाँव है।
अनुराग सारंगी
अनुराग सारंगी (जन्म 17 दिसंबर 1992) एक भारतीय क्रिकेटर हैं जो ओडिशा के लिए खेलते हैं। सारंगी ने 2014 में महाराष्ट्र के खिलाफ प्रथम श्रेणी में पदार्पण किया।
पूजा वस्त्राकर
पूजा वस्त्राकर (जन्म 25 सितंबर 1999) एक भारतीय क्रिकेटर हैं। वह मध्य प्रदेश और मध्य क्षेत्र के लिए खेलती हैं। उसने 4 प्रथम श्रेणी, 25 लिस्ट ए क्रिकेट और 17 महिला ट्वेंटी-20 मैच खेले हैं। उन्होंने 9 मार्च 2013 को ओडिशा के खिलाफ एक ट्वेंटी 20 मैच में प्रमुख घरेलू क्रिकेट में पदार्पण किया। वह पेशेवर क्रिकेटर हैं जिन्होंने शहडोल संभागीय क्रिकेट संघ के लिए खेला है।
ओलंपिक में फील्ड हॉकी
फील्ड हॉकी, लंदन में 1908 के खेलों में पुरुषों की प्रतियोगिता के रूप में ओलंपिक खेलों में पेश की गई, जिनमें छह टीम शामिल थीं, जिसमें ग्रेट ब्रिटेन और आयरलैंड के यूनाइटेड किंगडम के चार शामिल थे।
टीमों की उपस्थिति
45 टीमों ने कम से कम एक ओलिंपिक खेलों में हिस्सा लिया है।
राष्ट्र
केवल खिलाड़ियों को कम से कम एक गेम में शामिल किया गया है।
* चार टीमों ने हिस्सा लिया: इंग्लैंड, आयरलैंड, स्कॉटलैंड, और वेल्स।
टीमों की उपस्थिति
ऑस्ट्रेलिया और नीदरलैंड ही एकमात्र ऐसी टीम हैं जो लगभग प्रत्येक ओलंपिक खेलों में भाग लेती हैं, केवल एक संस्करण को छोड़कर; 21 टीमों ने कम से कम एक ओलिंपिक खेलों में भाग लिया है।
नेपाल का भूगोल
स्थिति
26° 20' से 30° 10' उत्तरी अक्षांश तथा 80° 15' से 88° 10' पू.दे.। यह स्वतंत्र राष्ट्र मध्य एशिया में हिमालय के पर्वतीय क्षेत्र में स्थित है। इसका क्षेत्रफल 147,516 वर्ग किलोमिटर है। इसके दक्षिण में भारत के बिहार एवं उत्तर प्रदेश राज्य, पश्चिम में उत्तराखण्ड, पूर्व में पश्चिमी बंगाल राज्य एवं सिक्किम राज्य तथा उत्तर में तिब्बत है। हिमालय की 500 मील लंबी शृंखला इसकी लंबाई में पड़ती है, अत: नेपाल की सीमा के अंदर या सीमा पर कई ऊँची चोटियाँ हैं। इसकी औसत लंबाई पूर्व से पश्चिम 530 मील और उत्तर से दक्षिण इसकी चौड़ाई 156 से 89 मील तक है।
प्रकृतिक क्षेत्र
नेपाल के दो प्राकृतिक क्षेत्र हैं :
पर्वत तथा नदियाँ
उत्तरी सीमा में संसार की सर्वोच्च चोटी माउंट एवरेस्ट (29,241') है। इसके अतिरिक्त कांचनजुंगा (28,140'), मकालू (27,790'), धौलागिरी (26,800') गोसाईथान (26,305'), मनसालू (26,698'), हिमा लचुली (25,801') एवं गौरीशंकर (23,440') चोटियाँ भी इसी क्षेत्र में हैं।
इन पर्वतों से जा नदियाँ निकलती हैं उन्हें चार समूहों में विभक्त किया गया है। प्रथम समूह में काली (शारदा), सरजू, कुरनाली, पूर्वी सरजू तथा राप्ती नदियाँ हैं। यह सब मिलकर घाघरा नदी बनाती हैं और गंगा में मिल जाती हैं। दूसरे समूह में सप्त गंडकी नदी आती है, जो धौलागिरि एवं गोसाईथान नामक चोटियों के मध्य से निकलकर त्रिवेणीघाट पर गंडक में परिवर्तित हो जाती है। नदियों के तीसरे समूह में बड़ी, गंडक, छोटी राप्ती, बागमती तथा कुमला नदियाँ हैं। इनसे नेपाल घाटी का जलनि:सारण होता है। चौथे समूह की नदियों को नेपाली में सप्तकोसी कहते हैं। ये गोसाईथांन और कंचनजुंगा चोटियों के मध्य से निकलकर सनकोसी नदी बनाती हैं, जो गंगा में मिल जाती हैं। हिमालय एवं महाभारत श्रेणी के मध्य की घाटी, काठमांडू घाटी कहलाती है, जिसका क्षेत्रफल लगभग 230 वर्ग मील है। इस घाटी का जलवायु शीतोष्ण, मिट्टी उपजाऊ है, अत: यह कृषि में समृद्ध है। इसी घाटी में इस राष्ट्र की राजधानी काठमांडू समुद्रतल से 4,700फ़ की ऊँचाई पर स्थित है, इसके चारों ओर 9,000फ़ से लेकर 10,000फ़ फुट तक ऊँचे पर्वत हैं। नगर की जनसंख्या 1,22,510 (1961) थी। इसी घाटी में गिरिपाद पर भटगांव एवं पाटननगर है। नेपाल राज्य की घनी आबादी इस क्षेत्र में निवास करती हैं।
हिमालय की एवरेस्ट चोटी 28 मई 1953 तक अविजित रही। 29 मई 1953 को न्यूजीलैंड के निवासी श्री एडमंड हिलैरी तथा नेपाल के निवासी शेरपा तेजिंग नोरके पथप्रदर्शक ने इस पर विजय प्राप्त की। सन्‌ 1965 में चार भारतीय दलों ने क्रम से इसके अभियान में विजय प्राप्त की।
जलवायु
संपूर्ण तराई एवं काठमांडू घाटी के नीचे का क्षेत्र उपोष्ण कटिबंधीय है। नेपाल में वर्षाऋतु जुलाई से अक्टूबर तक होती है और औसत वार्षिक वर्षा लगभग 60mm.होती है। अक्टूबर के मध्य से लेकर अप्रैल के मध्य तक शीतकाल रहता है। अप्रैल से वर्षा के आरंभ तक ग्रीष्म ऋतु रहती है। यहाँ का ताप 38डिग्री सें. से कभी ऊँचा नहीं जाता। यहाँ का औसत ताप 16 डिग्री सें. रहता है। यहाँ समय समय पर भूकंप आते रहते हैं। वज्रझंझावात नेपाल के लिए साधारण घटना है।
पशु एवं वनस्पतियाँ
पशु एवं वनस्पति की दृष्टि से नेपाल को तीन भागों में विभक्त किया जा सकता है :
तराई की निचली जलोढ़ भूमि नेपाल का सबसे अधिक उपजाऊ भूभाग है। इसमें गेहूँ, धान, दलहन, गन्ना, तंबाकू, कपास तथा कुछ शाक एवं फलों की खेती होती है। तराई के इस भाग का अधिकांश जंगलों एवं दलदली भूमि से घिरा हुआ है। इन जंगलों में साल, सिसू (Sisu), कीकर, माइमोसा (Mimosa), सेमल, पलाश, बड़े बड़े बाँस, फर्न एवं आर्किड की कई जातियाँ मिलती हैं। 2,000' से 4,000' की ऊँचाई पर चाय उगाई जा सकती है। चड़िया घाटी श्रेणी में चीड़ बहुतायत से उगता है। यहाँ तेंदुआ, हाथी, गीदड़, जंगली भैंसा, हरिण, गैंडा, भालू, लकड़बग्घा, तीतर, मोर इत्यादि जीवजंतु पाए जाते हैं।
मध्यक्षेत्र में धान, गेहूँ, मक्का, जौ, जई, ज्वार, अदरख, हल्दी, लाल मिर्च, आलू, अनन्नास तथा अन्य बहुत से यूरोपीय फल एवं शाक उगाए जाते हैं। इस क्षेत्र के जंगलों में रोडोडेंड्रान, चीड़, बांज (oak), हार्स, चेस्टनट, अखरोट, मैपिल, जंगली मकोय, नाशपाती तथा उपोष्णकटिबंधीय अन्य वनस्पतियाँ मिलती हैं। यहाँ चीता, काला हरिण, खरगोश, हरिण की कुछ अन्य जातियाँ, जंगली कुत्ते तथा बिल्लियाँ, साही, चकोर, उकाब, गृध्र, इत्यादि पशुपक्षी पाए जाते हैं।
10,000' से लेकर 29,000' फुट तक की ऊँचाई वाले पर्वतीय क्षेत्र में कई जाति के कॉनिफर, नुकीली पत्तियों की सदाबहार झाड़ियाँ, सदाबहार के बौने वृक्ष (Box), भोज वृक्ष, शूलपर्णी तथा अन्य पहाड़ी वनस्पतियाँ मिलती हैं। यहाँ भूरे रंग की भालू, याक, कस्तूरी मृग, जंगली बकरी एवं भेड़, हिममूष (marmot), लाल एवं श्वेत चकोर, श्वेत तीतर आदि पाए जाते हैं।
यातायात
नेपाल में आवागमन का मुख्य साधन सड़कें हैं जिनमें से 500 मील लंबी सड़कें मोटर चलने योग्य हैं। इनमें से 158 मील लंबा त्रिभुवन राजपथ है, जो प्रत्येक ऋतु में खुला रहता है। इसे भारत सरकार ने कोलंबों योजनांतर्गत बनवाया है। संयुक्त राज्य ने राप्ती घाटी में 50 मील लंबी सब ऋतुओं में खुली रहने योग्य सड़क बनवायी है। रक्सौल (भारत) से अमलेखगंज तक तथा जयनगर (भारत) से जनकपुर एवं बिजुलपुर तक रेल की दो छोटी लाइने हैं। काठमांडू घाटी में 28 मील लंबा विद्युतचालित रज्जुमार्ग है जिसकी भार ढोने की क्षमता 25 टन प्रति घंटा है। यह 4,500 फुट ऊँचाई तक जाता है।
खनिज एवं उद्योग
यहाँ पहले ताँबा, कोबाल्ट और सोने का उत्खनन होता था। संप्रति यहाँ लोहा, सीसा, जस्ता, लिगनाइट, ग्रेफाइट निकल, अभ्रक, मैंगनीज, कोयला, टाल्क, चीनी मिट्टी, संगमरमर इत्यादि खनिजों का पता लगा है पर अभी इनका उत्खनन नहीं हो रहा है। पेट्रोलियम एवं सोने की खानों का भी पता लगा है।
विराटनगर में दो जूट के एवं एक दियासलाई का, एक सिगरेट का और एक चीनी का कारखाना है। काठमांडू एवं वीरगंज में भी सिगरेट के कारखाने हैं। यहाँ तेल पेरना, धान कूटना, हथकरघे पर कपड़ा बुनना इत्यादि कार्य घरेलू उद्योग के रूप में विकसित हैं। यहाँ भेड़ों का पालन होता है, जो अपने ऊन के लिए प्रसिद्ध हैं। यहाँ धातुओं के सामान और घंटियों का भी निर्माण होता है। यहाँ से ऊन और ऊनी वस्त्र, लकड़ी, चावल, जूट आदि का निर्यात होता है।
कृषि
धान नेपाल का प्रमुख कृषि उत्पाद है। इसके अतिरिक्त यहाँ मक्का, ज्वार, गेहूँ, आलू, गन्ना, तंबाकू, कपास, तिलहन एवं जूट की खेती होती है। ज्यों ज्यों परिवहन के साधनों में वृद्धि हो रही है, अनाज के स्थान पर कपास, गन्ना, जूट तथा तिलहन इत्यादि नगद धन देनेवाली फसलों उत्पन्न होता है और यहाँ के लोग इसका उपयोग अधिक करते हैं। इसके अतिरिक्त सेब, नाशपाती तथा खूबानी इत्यादि भी बड़ी मात्रा में होते हैं।
भाषा
नेपाल में अब शिक्षा का भी उत्तरोत्तर प्रसार हो रहा है। यहाँ 26 प्रकार की बोलियाँ बोली जाती हैं। 50% लोग नेपाली भाषा बोलते हैं। यही नेपाल की राष्ट्रभाषा भी है, जो देवनागरी लिपि में लिखी जाती है।
पर्यटन
काठमांडू का पशुपतिनाथ का मंदिर हिंदुओं का प्रसिद्ध तीर्थस्थान है और शिवरात्रि को यहाँ बड़ा मेला लगता है। काष्ठमंडप, बसंतपुर दरबार, तालेजूमंदिर, सिंह दरबार, स्वयंभूनाथ मंदिर, न्यतापोला मंदिर, महाबौद्ध मंदिर, नेपाली वास्तु के अद्भुत नमूने हैं। काष्ठ पर की गई नेपाल की नक्काशी विश्वप्रसिद्ध है।
अर्थव्यवस्था
लगभग 95% नेपाली पशुपालन और कृषि में संलग्न हैं। उद्योगों के नाम पर छोटे मोटे कारखाने हैं, जो संपूर्ण उत्पादन में बहुत न्यून योग देते हैं। हिमालय की ढाल पर औषध बहुत उत्पन्न होती है, जिसका बाहर निर्यात होता है, जिसका बाहर निर्यात होता है। वनज और खनिज उपलब्धियों के लिए नेपाल में व्यापक सर्वेक्षण चल रहा है, जिससे देश की अर्थव्यवस्था में संतुलन लाया जा सके।
1953 से आर्थिक उन्नयन का कार्य तेजी से आरंभ हुआ। अनेक क्षेत्रों में सामुदायिक विकास योजनाओं को लागू किया गया। कृषिगत उत्पादन में वृद्धि के लिए सिंचाई योजनाओं को लागू किया गया। 1956 में इन सभ येजनाओं को पंचवर्षीय कार्यक्रम का रूप दे दिय गया। प्रथम योजना (1956-61) में, जिसके अतर्गत बड़े उद्योगों की सहायता, कुटीर उद्योगों का विकास और विस्तार, वयक्तिगत व्यापार को प्रोत्साहन और टेकनिकल प्रशिक्षण आदि कार्यक्रम संमिलित थे, 33 करोड़ व्यय किया गया था।
मार्च 1962 में नेपाल ने 36 करोड़ 50 लाख रुपए (नेपाली सिक्का) के व्यय से त्रिवर्षीय योजना का सूत्रपात किया। 30 करोड़ रुपए विदेशों से ऋण के रूप में प्राप्त हुए।
चार्ली बिट् माइ फिंगर
चार्ली बिट् माइ फिंगर - अगेन! २००७ में यूट्यूब पर अपलोड किया गया एक वीडियो है जो यूट्यूब के दस सर्वाधिक देखे गए वीडियो में से एक है। ११ मार्च २०११ तक यह वीडियों ४२,८६,९२,८९१ लोगों द्वारा देखा जा चुका है। इस क्लिप में दो अंग्रेज़ बच्चों को दिखाया गया है जो भाई हैं। छोटा भाई चार्ली अपने बड़े भाई की उंगली काटने लगता है जब बड़ा भाई हैरी अपनी उंगली अपने छोटे भाई के मुख में डालता है। इस वीडियो को इन बच्चों के पिता द्वारा २२ मई २००७ में यूट्यूब पर अपलोड किया गया था। इस वीडियो क्ल्पि की अवधि ५६ सॅकिण्ड है।
अखिल कुमार
अखिल कुमार एक भारतीय मुक्केबाज हैं जिन्होंने मुक्केबाजी में कई अंतर्राष्ट्रीय और राष्ट्रीय पुरस्कार जीते हैं। वे "ओपन गार्डेड" मुक्केबाजी शैली में पारंगत हैं। 2005 में भारतीय सरकार ने अंतर्राष्ट्रीय मुक्केबाजी में उनकी उपलब्धियों के लिए उन्हें अर्जुन पुरस्कार से सम्मानित किया। अर्जुन पुरस्कार भारत सरकार द्वारा खिलाड़ियों को दिया जाने वाला सर्वोच्च सम्मान है।
अखिल कुमार का जन्म 27 मार्च 1981 को उत्तर प्रदेश के फैजाबाद में हुआ था। तेरह साल की उम्र में उन्होंने मुक्केबाजी शुरू की। उनका पहला मुक्केबाजी मुकाबला हरियाणा राज्य के स्कूली स्तर पर था।
2004-2005
कुमार ने चीन के गुआंगझू में आयोजित प्रथम एआईबीए एशियन 2004 ओलंपिक क्वालीफाइंग टूर्नामेंट में दूसरा स्थान हासिल कर एथेंस गेम्स के लिए क्वालीफाई किया था। वहां फाइनल में वे उजबेकिस्तान के तुलाशबॉय डॉनियोरोव से हार गए थे। 2004 के ओलंपिक्स में वे पहले दौर में जेरोम थॉमस से हार गए थे।
2005 में कुमार ने स्कॉटलैंड के ग्लास्गो में चौथे राष्ट्रमंडल संघ मुक्केबाजी मुकाबले में स्वर्ण पदक जीता। उन्होंने 54 किलोग्राम वर्ग के फाइनल में दक्षिण अफ्रीका के बोंगानी महालैंगू को 18-17 के बहुत ही कम अंतर से हराया था।
2006 मेलबर्न राष्ट्रमंडल खेल
2006 के राष्ट्रमंडल खेलों में उन्होंने बैंटमवेट के 54 किलोग्राम वर्ग में पहले नाइजीरियाई नेस्टर बोलूम को हराया और फिर फाइनल में मॉरिशस के ब्रूनो जूली को हराकर स्वर्ण पदक जीता।
उन्होंने फाइनल के पहले राउंड में विरोधी मुक्केबाज पर ऐसे छह वार किए जिसका वो कोई जवाब नहीं दे सका। दूसरा राउंड कुछ बराबरी पर रहा जिसे कुमार ने 5-4 के अंतर से जीत लिया। तीसरे राउंड में उन्होंने थोड़ा और बेहतर किया और मुकाबले को 6-4 से जीत लिया और आखिरी राउंड में 3-4 से हारने के बावजूद सिंगल पंच से खुद को बचाने में कामयाब रहे जिससे उन्हें पूरा मुकाबला हारना पड़ सकता था।
2008 बीजिंग ओलंपिक
बैंकॉक में एशियन बॉक्सिंग क्वालिफाइंग मुकाबले में कई दूसरों के चित करने के अलावा 2004 के ग्रीष्मकालीन ओलंपिक्स में रजत पदक जीतने वाले वोरापोज पेट्चकूम को हराकर कुमार 2008 ओलंपिक खेलों के लिए क्वालिफाई किया। ओलंपिक मुकाबले में उन्होंने बैंटमवेट 54 किलोग्राम वर्ग में फ्रांसीसी अली हलब को 12-5 के अंकों के आधार पर हराकर दूसरे दौर में जगह बनाई। राउंड-16 के दूसरे राउंड के मुकाबले में 2-6 से पिछड़ने के बावजूद उन्होंने बड़े ही विवादित तरीके से वर्तमान विश्व चैंपियन सर्गेई वोदोप्यानोव को हरा दिया। चौथे राउंड के अंत में स्कोर 9-9 की बराबरी पर था, लेकिन निर्णायकों ने ज्यादा संख्या में पंच मारने की वजह से कुमार के पक्ष में फैसला दिया। 18 अगस्त 2008 को क्वार्टर फाइनल्स में वे मॉलडोवा के वीएसेस्लाव गोजान से 3-10 के अंतर से हार गए।
पुरस्कार
2005 में कुमार को अर्जुन अवार्ड मिला।
1994-2004
कुमार 1999 में पहली बार अंतर्राष्ट्रीय मुक्केबाजी मुकाबले में शामिल हुए थे और छठे वाईएमसीए जूनियर अंतर्राष्ट्रीय बॉक्सिंग चैंपिनयशिप में स्वर्ण पदक जीता था। 2001 में उन्होंने रूस में इंटरनेशनल इनविटेशनल बॉक्सिंग चैंपियनशिप में एक और स्वर्ण पदक जीता। 2003 में उन्होंने फ्लाईवेट वर्ग में विलितियो एम पायला (पीएचपी) को 20-16 के अंतर से हराकर स्वर्ण पदक जीता। बारह स्वर्ण, एक रजत और चार कांस्य पदकों के अलावा वे तीन बार सर्वश्रेष्ठ मुक्केबाज का अवार्ड भी जीत चुके हैं।
2004-2006
2004 ओलंपिक्स में वे जेरोम थॉमस से पहले राउंड के मुकाबले में ही हार गए थे। 2005 में स्कॉटलैंड के ग्लास्गो में चौथे राष्ट्रमंडल मुक्केबाजी चैंपियनशिप्स में उन्होंने स्वर्ण पदक जीता था। 54 किलोग्राम वर्ग में उन्होंने दक्षिण अफ्रीका के बोनगानी महालैंगू को 18-17 के बहुत कम अंतर से हराया था। कुमार को 2005 में अर्जुन पुरस्कार मिला।
2006 के राष्ट्रमंडल खेलों में उन्होंने बैंटमवेट के 54 किलोग्राम वर्ग में नाइजीरियाई नेस्टर बोलूम को हराया और फिर फाइनल में मॉरिशस के ब्रूनो जूली को हराकर स्वर्ण पदक जीता।
2008 बीजिंग ओलंपिक और एआईबीए विश्व कप
बैंकॉक में एशियन बॉक्सिंग क्वालिफाइंग मुकाबले में कई दूसरों को चित करने के अलावा 2004 के ग्रीष्मकालीन ओलंपिक्स में रजत पदक जीतने वाले वोरापोज पेट्चकूम को हराकर कुमार 2008 ओलंपिक खेलों के लिए क्वालिफाई किया।